כרמי צור

כַּרְמֵי צוּר היא התנחלות בדגם של יישוב קהילתי בדרום-מערב גוש עציון. היישוב שוכן ממערב לכביש 60 בין צומת גוש עציון לחברון, בסמוך לאתר העיר המקראית בית צור, שעל שמה הוא נקרא. בסמוך אליו נמצאות העיירות הפלסטיניות בית אומר וחלחול, ומצפונו מחנה הפליטים אל-ערוב. משתייך למועצה אזורית גוש עציון ולארגון יישובי הפועל המזרחי. כרמי צור עלתה על הקרקע באוגוסט 1984, כשבסיוע איגוד המושבים של הפועל המזרחי עלו ליישוב כ-15 משפחות כדי להיות חלק מגוש יישובים המקשר בין יישובי גוש עציון לקריית ארבע. היישוב הוקם על ידי גרעין מישיבת הר עציון באלון שבות. שמו של היישוב ניתן לו על שם כרמי הגפן המרובים המקיפים את היישוב, וכן על שם העיר המקראית בית צור, המוזכרת בנחלת שבט יהודה וסמוכה ליישוב. בבית צור נערך קרב מרכזי במרד החשמונאים, בו לחמו החשמונאים נגד הצבא הסלווקי, וממנו המשיך יהודה המכבי לירושלים. היישוב בעל צביון דתי לאומי, ומתגוררים בו כ-1,000 תושבים. האוכלוסייה מורכבת בחלקה מעולים מארצות הברית, דרום אפריקה, פרו, צרפת ורוסיה. הילדים במקום מתחנכים במוסדות ביישוב עד גיל בית ספר. החל מכיתה א' נוסעים הילדים מדי בוקר לבתי הספר השונים בגוש עציון ובקריית ארבע. בשעות אחר הצהריים מתקיימת פעילות תרבות במתנ"סון שהוקם ביישוב, הכוללת חוגי יצירה, מוזיקה, ספורט ועוד, לילדים וגם למבוגרים. ביישוב פועל כולל ייחודי המונה כ-15 אברכים, המכונה "בית הבחירה", בו לומדים את תורת הקורבנות וענייני בית המקדש. חלק מלומדי הכולל הם מתושבי המקום וחלקם מגיע מיישובי הסביבה. חברי היישוב תומכים בכולל ורואים בו מוסד שמוסיף לביסוסה ותורם רבות למסגרת הרוחנית. הכולל מוציא לאור כתב עת בשם מעלין בקודש העוסק בנושאי המקדש וקודשיו. רב היישוב הוא הרב ראובן (רובי) בן אוליאל. יאיר שחל - מזכ"ל תנועת הנוער בני עקיבא בישראל לשעבר. שלמה נאמן - ראש המועצה האזורית גוש עציון לשעבר. אל"ם במיל' נוחי מנדל - ראש היחידה להתיישבות ותשתיות לאומיות במשרד הביטחון. יוסי עופר - חוקר תנ"ך וסגן נשיא האקדמיה ללשון העברית. שכונת צור שלם הוקמה לזכרו של תושב היישוב, ד"ר שמואל גיליס, רופא בכיר בהדסה שנרצח על ידי מחבלים בדרכו ליישוב ב-1 בפברואר 2001. השכונה ממוקמת במורד המערבי של היישוב, וניתן להשקיף ממנה על ואדי רש-רש הסמוך ממערב, ועל פאתי העיירה חלחול והיישוב היהודי הקדום בית-צור מדרום. בימים בהם הראות טובה ניתן אף לצפות על מישור החוף הדרומי מתל אביב בצפון ועד רצועת עזה בדרום. בשבת פרשת קרח של שנת ה'תשס"ב, בפיגוע בכרמי צור, פרצו שני מחבלים מארגון הטרור חמאס לתוך השכונה ורצחו את אייל ויעל שורק שהייתה בחודש התשיעי להריונה, ימים מספר לפני הלידה. בהתקפה נהרג גם חייל המילואים שלום מרדכי. לזכר איל ויעל שורק נקראה הגבעה הסמוכה ליישוב "גבעת שורק" ומתקיימות שם תפילות שבת ופעילויות יישוביות. לאחר רצח שלושת הנערים הוקם בית כנסת בגבעה בו מתפללים בערבי שבתות, והוא הוצת כמה פעמים על ידי ערבים מחלחול. המבנה של בית הכנסת נהרס על ידי המנהל האזרחי ב-31 במרץ 2015 ושוב ב-31 במרץ 2016. כרמי צור, ברשת החברתית פייסבוק כרמי צור, ברשת החברתית פייסבוק כרמי צור, באתר מועצה אזורית גוש עציון כרמי צור באתר מועצת יש"ע עיריית בית אומר נגד המפקד הצבאי בגדה המערבית, בג"ץ 5624/06 ערוץ היוטיוב של כרמי צור כרמי צור (יהודה ושומרון), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מרדכי אלקן, הוקמו 2 ישובים דתיים בשומרון ובהר חברון, מעריב, 21 באוגוסט 1984 יעל שורק באתר לזכר האזרחים חללי פעולות האיבה. יובל קרני, צבי זינגר, ערן נבון, גיא מי-טל ואיתן גליקמן, יעל ואייל שורק עמדו להפוך להורים, באתר ynet, 9 ביוני 2002 admin, פרסום ראשון: מחבלים שרפו את בית הכנסת בכרמי צור. תושבים: "חורבן - אוזלת יד של המשטרה", באתר 0404, ‏2018-03-06 ערוץ 7, ערבים שרפו את בית הכנסת בגבעת שורק, באתר ערוץ 7, 6 במרץ 2018 צביקה גרוניך, ‏כוחות הביטחון הרסו בית כנסת לזכר שלושת החטופים בגוש עציון, באתר כיכר השבת, 31 במרץ 2015. שבתי בנדט‏, המנהל האזרחי הרס בית כנסת בלתי-חוקי במאחז בגוש עציון, באתר וואלה, 31 במרץ 2016